open-index/open-wikipedia-markdown huggingface dataset:
Pohjois-Hervannan koulu

**Pohjois-Hervannan koulu** on Tampereen Hervannassa osoitteessa Opiskelijankatu 25 sijaitseva 1.–10. luokkien yhtenäiskoulu. Koulussa on musiikkipainotus. Koulun rehtori on Ilpo Nybacka ja apulaisrehtori Ilpo Rantanen.

Pohjois-Hervannan koulussa oppilaita on noin 650 ja opettajia 68. Alakoulun oppilaat tulevat useimmiten Pohjois-Hervannan yläkouluun. Pohjois-Hervannan koulu on mukana opetusministeriön kehittäjäkouluhankkeessa.

Pohjois-Hervannan koulu on yhdistynyt Kanjonin koulun kanssa 1.8.2019 Ahvenisjärven kouluksi.

## Lähteet
* http://tampereenkaupunki-perusopetus-oppaat.yhdistysavain.fi/siirtyminen-7-luokalle/koulut/pohjois-hervannan-koulu/ 

### Viitteet
Lapinleimu

**Lapinleimu** tarkoittaa seuraavia:

* Lapinleimu Oy, ilmanvaihtoalan yritys
* Eija Lapinleimu (s. 1969), kauppatieteiden maisteri, kirjailija ja itsehoito-ohjaaja. 
* Ilkka Lapinleimu (1936–2021), diplomi-insinööri, tekniikan tutkija ja Oulun yliopiston professori, Veikko Lapinleimun poika
* Toivo Lapinleimu (1913–1995), virkamies ja yritysjohtaja, kauppaneuvos
* Veikko Lapinleimu (1907–1987), diplomi-insinööri, kirjailija ja Lapinleimu Oy:n perustaja
Nicolai Müller

**Nicolai Müller** (s. 25. syyskuuta 1987 Lohr am Main, Saksa) on saksalainen jalkapalloilija, joka edustaa australialaista Western Sydney Wanderersia.

Müller aloitti uransa TSV Fernfeldin, Eintracht Frankfurtin ja SpVgg Greuther Fürthin juniorijoukkueissa. Ammattilaisuransa hän aloitti SpVgg Greuther Fürthissa, jonka kakkosjoukkueeseen hän siirtyi vuonna 2006 ja edustusjoukkueeseen vuonna 2007. Vuonna 2009 hän oli lainapelaajana SV Sandhausenissa. Vuonna 2011 hän siirtyi 1. FSV Mainz 05:een ja samalla 1. Bundesliigaan. Hamburger SV:ssä hän pelasi vuosina 2014–2018. Hän kuului Eintracht Frankfurtin miehistöön kaudella 2018–2019 mutta pelasi enemmän lainalla Hannover 96:ssa. Lokakuussa 2019 hän siirtyi australialaisseura Western Sydney Wanderersiin.

## Lähteet
Helsingin Insinöörit HI

**Helsingin Insinöörit HI ry** on ammatillisaatteellinen yhdistys, joka on perustettu vuonna 1919. Helsingin Insinöörit HI ry on Uudenmaan alueella asuvien insinöörien ja rakennusarkkitehtien yhteinen järjestö. Jäseniä yhdistyksessä on noin 12 700. HI on Insinööriliiton liittoyhteisön suurin alueellinen jäsenjärjestö. 

## Puheenjohtajat, kunniapuheenjohtaja ja kunniajäsenet

## Toiminta

Helsingin Insinöörit keskittyy työmarkkinatoimintaan ja insinöörien muuhun edunvalvontaan. Lisäksi yhdistys osallistuu aktiivisesti insinöörikoulutuksen kehittämiseen Metropolia Ammattikorkeakoulussa.

## Jäsenet

Jäsenistä suurin osa on saanut koulutuksensa teknillisissä oppilaitoksissa tai ammattikorkeakouluissa. Työelämässä he ovat palkansaajina, ammatinharjoittajina sekä yrittäjinä. Palkansaajina jäsenet toimivat työnjohtajista toimitusjohtajiin. Merkittävä osa heistä on erilaisissa asiantuntijatehtävissä. Suurin osa jäsenistä luetaan työtehtäviensä perusteella ns. ylempiin toimihenkilöihin.

## Jäsenpalvelut ja -edut

Keskeisiä yhdistyksen kautta saatavia jäsenpalveluja ovat:
* työsuhdeneuvonta
* urapalvelut
* palkkaneuvonta
* työttömyysturva. 

Jäsenetuja ovat mm. koulutukset, vakuutukset, lakiapu ja vapaa-aikaan liittyvät alennukset. Lisäksi HI järjestää runsaasti verkottumisen tilaisuuksia ja vapaa-ajan toimintaa.

## Lähteet

## Aiheesta muualla

* Yhdistyksen sivusto
Heikki Puhakainen

**Heikki Puhakainen** on suomalainen kosketinsoittaja, joka on soittanut My First Band -yhtyeessä sekä Sara Nunesin taustalla. Lisäksi hän kuuluu Jenni Vartiaisen kiertuekokoonpanoon. Hän on soittanut myös muun muassa Palefacen Helsinki – Shangri-La -albumilla.

Vuoden 2017 keväästä lähtien Puhakainen toimii MTV3:n *[[BumtsiBum!]]* -ohjelman toisena vakiokapteenina.

## Lähteet
Pyromelliittihappo

**Pyromelliittihappo** (C10H6O8) on aromaattinen tetrakarboksyylihappo eli neljä karboksyyliryhmää sisältävä karboksyylihappo. Yhdistettä voidaan käyttää laboratoriokemikaalina ja polymeerien valmistamiseen.

## Ominaisuudet
Huoneenlämpötilassa pyromelliittihappo on valkoista kiteistä ainetta, josta tunnetaan myös dihydraatti. Yhdiste liukenee jossain määrin veteen ja paremmin orgaanisiin liuottimiin kuten etanoliin ja dimetyyliformamidiin. Pyromelliittihappo on tetraproottinen heikko happo ja sen pK<sub>a</sub>-arvot ovat: pKa1 1,9, pKa2 2,9, pKa34,5 ja pKa4 5,6. Kuumennettaessa pyromelliittihappoa siitä muodostuu pyromelliittihappodianhydridiä.

## Valmistus
Pyromelliittihappoa voidaan valmistaa kuumentamalla melliittihappoa kaliumvetysulfaatin tai rikkihapon läsnä ollessa. Nykyään käytetyin tapa on kuitenkin dureenin hapetus typpihapon, kromihapon tai kaliumpermanganaatin avulla. Hapetukseen on kehitetty myös nestefaasiprosesseja, joissa katalyyttinä toimii mangaanin, koboltin ja bromin muodostama systeemi.

Pyromelliittihappoa voidaan käyttää sen anhydridien valmistamiseen. Muita käyttökohteita ovat korkeita lämpötiloja hyvin sietävien polyimidipolymeerien valmistus, joita muodostuu pyromelliittihapon tai sen diestereiden reagoidessa diamiinien kanssa. Lisäksi yhdistettä voidaan käyttää laboratoriokemikaalina.

## Lähteet
Ilkka Lapinleimu

**Ilkka Juhani Lapinleimu** (23. huhtikuuta 1936 Helsinki – 30. tammikuuta 2021 Kangasala) oli suomalainen tekniikantutkija ja professori. Hän valmistui Teknillisestä korkeakoulusta diplomi-insinööriksi vuonna 1961 ja tekniikan lisensiaatiksi 1969 sekä väitteli Tampereen teknillisessä korkeakoulussa tohtoriksi vuonna 2001. Hän oli Oulun yliopiston mekaanisen teknologian professori 1972–1977 ja Tampereen teknillisen korkeakoulun konepajatekniikan professori vuodesta 1977. Hän tutkimusalaansa olivat lastuaminen ja tuotantosolut.

Ilkka Lapinleimun isä oli Veikko Lapinleimu.

## Lähteet

## Aiheesta muualla
*Ilkka Lapinleimun muistokirjoitus Helsingin Sanomissa
Urtekram

**Urtekram** (**Urtekram International A/S**) on tanskalainen vuonna 1972 perustettu luomutuottesiin ja reilun kaupan tuotteisiin erikoistunut yritys. Sen perustivat skotlantilaissyntyinen luomutuotepioneeri Ronnie McGrail ja hänen tanskalainen vaimonsa Lisbeth Damsgaard. 

Urtekram tuottaa ja tuo myös luonnonmukaista kosmetiikkaa ja ruoka-aineallergikoille sopivia elintarvikkeita. Tuotteita myydään luontaistuotekaupoissa ja supermarketeissa kaikkialla Skandinaviassa. Urtekramin suurin asiakas on Tanskan suurin päivittäistavarakauppaketju Coop. 

Toiminta sai ISO 14001 -merkinnän toiminnan ympäristöystävällisyydestä. Yrityksen keskeiseen ideologiaan kuuluu myös muiden ympäristömerkkien noudattaminen.

1990-luvun laman seurauksena jouduttiin suurin osa yrityksen osakkeista myymään tanskalais-kanadalaiselle miljonäärille Ross Jacksonille ja hänen omistamalleen investointiyritykselle Gaia Groupille. Alkuperäisten omistajien mukaan kyse oli vihamielisestä nurkanvaltauksesta. Osa osakkeista jäi yhä Lisbeth Damsgaardin omistukseen. Vuonna 2015 ruotsalainen Midsona AB osti Urtekramin.

## Lähteet
Gullit Zolameso

**Gullit Zolameso** (s. 2. kesäkuuta 1995 Cabinda, Angola) on angolalaissyntyinen suomalainen jalkapalloilija. Hän on pelipaikaltaan oikea laitahyökkääjä.

## Ura
### Seurajoukkueura
Angolasta kymmenenvuotiaana vuonna 2005 Suomeen ja Ylöjärvelle muuttanut Zolameso siirtyi Ylöjärven Ilveksestä Tampereen Ilvekseen vuonna 2009. Miesten edustusjoukkueessa Kakkosessa hän debytoi kaudella 2011 ja saman vuoden kesäkuussa hän teki kaikkien aikojen nuorimpana pelaajana Kakkosessa maalin Musan Salamaa vastaan. Syksyllä Zolameso loukkaantui vakavasti Tikkurilan Palloseuraa vastaan ja teki paluun vasta seuraavana vuonna. Kauden 2012 päätteeksi Ilves nousi Ykköseen. 

Ensimmäisellä Ykkösen kaudellaan Zolameso teki kaksi maalia 22 ottelussa. Seuraavalla kaudella hän pelasi 15 ottelua maaleitta. Osan kaudesta 2014 Zolameso esiintyi farmisopimuksen turvin Kakkosen Ilves-Kissoissa. Myllykosken Pallon jäätyä ilman liigalisenssiä kaudeksi 2015 Ilves nousi Veikkausliigaan ja Zolameso teki debyyttinsä pääsarjatasolla huhtikuussa 2015 FC Inter Turkua vastaan.

Kesäkuussa 2015 Zolameso siirtyi lainalle Kakkosen AC Kajaaniin.

### Maajoukkueura
Zolameso sai Suomen kansalaisuuden marraskuussa 2013. Vain muutaman päivän päästä hän debytoi alle 18-vuotiaiden maajoukkueessa EM-karsintaottelussa Kazakstania vastaan. Zolameso on pelannut myös alle 15-vuotiaiden maajoukkueessa ennen kansalaisuuden saamista erikoisluvalla.

## Lähteet
* 
* https://ipalandia.wordpress.com/2011/06/02/musa-murskaksi-zolameso-historiankirjoihin/
* http://www.ilvesedustus.com/uutiset.html?482 
* http://www.ilvesedustus.com/joukkue2014/58 
* http://ylojarvenuutiset.fi/2014/04/09/passi-kourassa-kohti-uutta/

### Viitteet
Adrian Zieliński

**Adrian Edward Zieliński** (s. 28. maaliskuuta 1989 Nakło nad Notecią) on puolalainen painonnostaja ja olympiavoittaja. Hän kilpailee 85-kiloisissa. Zieliński edustaa seuratasolla Tarpan Mrocza -seuraa. Zieliński on 170 senttimetriä pitkä ja painaa 85 kilogrammaa.

Zieliński voitti olympiakultaa vuoden 2012 kesäolympialaisista Lontoosta yhteistuloksella 385 kilogrammaa. MM-kilpailuista hän on saavuttanut kaksi mitalia, kultaa 2010 ja pronssia 2011. EM-kilpailuista Zieliński voitti kultaa vuonna 2014 isommasta painoluokasta eli 94-kiloisista.

Zielińskin pikkuveli Tomasz Zieliński on niin ikään painonnostaja. Nuorempi Zieliński on EM-hopeamitalisti vuodelta 2014, samasta kilpailusta, jonka Adrian Zieliński voitti.

## Lähteet
* http://www.sports-reference.com/olympics/athletes/zi/adrian-zielinski-1.html 
* IWRP - profile
Masojärvi

**Masojärvi** on laskettu järvi, joka sijaitsee Pirkanmaalla Sastamalan ja Nokian rajalla Mason kylässä.

## Maantieto
Aikaisempi järvi on kuivatettu niin pieneksi lammeksi, että se voidaan käytännöllisesti pitää kuivattuna. Jäljellä on metsäistä suota, avosuota ja luhtaan verrattavaa kosteikkoa. Avovesialueen pituus on 350 metriä ja parikymmentä metriä leveä. Se on kapeimmillaan vain järvialueen läpi virtaavan joen levyinen. Järveen laskee pelto- ja metsäojat, joista yksi on samalla Paskolammin laskuoja. Läpi virtaava joki kulkee entisen järven pohjaa myöten ja kääntyy Masojärvenkorven halki Mason kylän pelloille. Laskujoen nimi on Masojoki, joka muuttuu keskijuoksulla Viiteriojaksi ja alajuoksulla Kärppälänjoeksi. Nykykartassa alemman altaan kohdalla lukee Masojärvi.

Kuivatun järven allas on kuivunut keskeltä metsäksi ja muodostaa siten kaksi syvempää allasta. Kummassakin altaassa on suota ja luhtaa. Jälkimmäiseen luhteikkoon on vuonna 1998 perustettu luonnonsuojelualue, joka kuuluu Natura 2000- verkostoon.

## Vesistösuhteita
Masojärvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Kosteikkoalueen ja kapean avovesialueen kautta on kaivettu johto-oja, jonka kautta vedenpinta saadaan pidettyä alhaalla. Järven vedenpinnan korkeus on noin 117 metriä.

## Historia
Kalmbergin kartastossa järven nimi oli kirjoitettu "Masajärvi". Masojärven vedenpinnan korkeutta laskettiin alemmaksi vuonna 1881. Järven historiallista kokoa voidaan arvioida esimerkiksi vuoden 1856 Kalmbergin kartastossa vertaamalla sen rantaviivaa kartan mittakaavaan. Järvi oli piirretty pitkäksi ja kapaeaksi. Järvi oli kaakossa kapeampi ja luoteessa leveämpi. Keskellä sijaitsi lahdelma, joka työntyi koilliseen. Mikäli järvi on piirretty oikein, olisi se ollut noin kilometrin pituinen ja suurimmillaan 200 metriä leveä.

1960- ja 1970-luvuilla Masojärven laskussa paljastuneet maa-alueet olivat yhteensä 23 hehtaaria.

## Lähteet

## Aiheesta muualla
* Marjamäki, Anne: Kärppälän kyläsuunnitelma , 2003
Rudolf Lipschitz

**Rudolf Lipschitz** (14. toukokuuta 1832 – 7. lokakuuta 1903) oli saksalainen matemaatikko, joka toimi professorina Bonnin yliopistossa vuodesta 1864. Lipschitz tunnetaan erityisesti hänen mukaansa nimetystä Lipschitz-jatkuvuudesta, mutta hän tutki myös lukuteoriaa, analyysiä, differentiaaligeometriaa sekä klassista mekaniikkaa. Hän kirjoitti kirjat *Lehrbuch der Analysis* (Bonn 1877, 1880), *Wissenschaft und Staat* (Bonn 1874), *Untersuchungen über die Summen von Quadraten* (Bonn, 1886) sekä *Bedeutung der theoretischen Mechanik* (Berliini 1876).

## Lähteet
Kätkemisrikos

**Kätkemisrikos** on Suomen rikoslain 32 luvun 1 §:ssä rikollinen teko, jossa henkilö kätkee, hankkii, ottaa huostaansa tai välittää toiselta varkaus-, kavallus-, ryöstö-, kiristys-, petos-, kiskonta- tai maksuvälinepetosrikoksella saatua omaisuutta tai muulla tavoin ryhtyy sellaiseen omaisuuteen. Toisin sanoen kätkemisrikos vaatii esirikoksen. Kätkemisrikoksen määrittää sen tekijän tietoisuus siitä, että omaisuus on saatu rikollisella tavalla. Jos teko ei ole rangaistava rahanpesuna, se on rangaistava kätkemisrikoksena. Rangaistus voi olla sakko tai vankeus enintään yhdeksi vuodeksi ja kuudeksi kuukaudeksi. Nykyinen pykälä on vuodelta 2003. 

## Tekomuodot

* Törkeä kätkemisrikos on vakavampi muoto kätkemisrikoksesta. Jos kätkemisrikoksen kohteena on erittäin arvokas omaisuus ja kätkemisrikos on myös kokonaisuutena arvostellen törkeä, rikoksentekijä on tuomittava törkeästä kätkemisrikoksesta vankeuteen vähintään neljäksi kuukaudeksi ja enintään neljäksi vuodeksi.

* Ammattimainen kätkemisrikos tarkoittaa kätkemisrikoksen tekemistä laajamittaisesti ja ammattimaisesti. Tällöin rangaistus on vankeutta vähintään neljäksi kuukaudeksi ja enintään kuudeksi vuodeksi.

* Tuottamuksellinen kätkemisrikos tarkoittaa tilannetta, jossa henkilö hankkii, ottaa huostaansa tai välittää toiselta 1 §:ssä tarkoitetulla rikoksella saatua omaisuutta tai muulla tavoin ryhtyy sellaiseen omaisuuteen, vaikka hänellä on syytä epäillä, että omaisuus on tällä tavalla saatu. Rangaistus tuottamuksellisesta kätkemisrikoksesta on sakko tai vankeus enintään kuudeksi kuukaudeksi.

## Kätkemisrikosten määrä Suomessa
Vuosien 2015-2024 aikana viranomaisten tietoon tulleiden perusmuotoisten kätkemisrikosten määrä oli noin 500-1 000 kappaletta. Vastaavasti törkeiden kätkemisrikosten määrä oli noin 20-100 kpl ja ammattimaisten kätkemisrikosten määrä oli noin 2-10 kpl.

## Lähteet

## Aiheesta muualla
* Suomen rikoslaki 
* https://www.kpflaki.com/post/rikoslain-32-luku-k%C3%A4tkemis-ja-rahanpesurikoksista
Gabriel Paulista

**Gabriel Armando de Abreu** (taiteilijanimeltään **Gabriel Paulista** tai pelkkä **Gabriel**; s. 26. marraskuuta 1990 São Paulo) on brasilialainen jalkapalloilija, joka edustaa Brasilian Série A:ssa pelaavaa Corinthiansia. Oikeajalkainen Gabriel on pelipaikaltaan keskuspuolustaja.

## Seurajoukkueura
Gabrielin kasvattajaseura on Esporte Clube Vitória. Hän edusti Vitórian ykkösjoukkuetta vuodet 2010–2013 pelaten Série A:ssa ja Série B:ssä yhteensä 77 ottelua, joissa syntyi yksi maali. Elokuussa 2013 Gabriel siirtyi Espanjan pääsarjaan Primera Divisióniin palanneeseen Villarreal CF:ään, jonka paidassa hän debytoi marraskuussa 2013 Atlético Madridia vastaan. Villarrealin paidassa Gabriel on pelannut myös Eurooppa-liigaa. Tammikuun 2015 siirtoikkunassa Gabriel siirtyi Valioliigan suurseuraan Arsenal FC:hen.

## Lähteet
*
Joni Soila

**Joni Soila** (s. 25. kesäkuuta 1973) on suomalainen juoru- ja rikosaiheisiin erikoistunut toimittaja ja televisiotuottaja. Soila on  tanskalaisen Aller mediayhtiön omistaman tv-tuotantoyhtiö Aller Studiosin toimitusjohtaja ja vastaava tuottaja. Aikaisemmin hän  on toiminut *[[Seiska (lehti)|Seiska]]*-lehden toimittajana 1994–2000 ja vastaavana päätoimittajana 2015–2018. Soila siirtyi  lokakuussa 2018 tuottajaksi Solar Republic -tuotantoyhtiöön.

Soila on työskennellyt myös *[[Katso]]*-lehden vastaavana päätoimittaja sekä projektijohtajana A-lehdet Oy:ssä. Soila johti operaatiota, missä *Katso*-lehti muutettiin perinteisestä tv-lehdestä rajuksi paljastuslehdeksi. Operaation seurauksena Aller Media osti *Katson* A-lehdiltä ja muutti sen takaisin tv-lehdeksi, koska pelkäsi omistamansa *Seiska*-lehden joutuvan vaikeuksiin. Muita Soilan työnantajia ovat olleet  Solar Television Oy, Solar Films Oy, Endemol Finland, Banijay Finland ja Aller Julkaisut Oy.  Hän on tuottanut ja käsikirjoittanut kolme kautta Suomen *Big Brotheria*. Solar Televisionissa hän käsikirjoitti rikosaiheisen *[[Ratkaiseva isku (televisiosarja)|Ratkaiseva isku]]* -televisiosarjan ja tuotti useita isoja televisioformaatteja, jotka ovat voittaneet myös Kultainen Venla -palkintoja. Vuonna 2020 hän tuotti ja käsikirjoitti huumekauppias Niko Ranta-ahosta kertovan dokumenttisarjan.

1990-luvulla ja 2000-luvulla Soila toimi politiikassa kokoomuksen järjestöissä ja Elisabeth Rehnin presidentinvaalikampanjan lehdistöpäällikkönä. Soilalla on myös liiketoimia Aasiassa. Hän on osakkaana hongkongilaisessa tuotantoyhtiössä ja thaimaalaisessa hotelliyrityksessä.

Joulukuussa 2007 Helsingin hovioikeus vapautti Soilan Kari Uotin omaisuuden kätkemiseen liittyvistä syytteistä, joista käräjäoikeus oli hänet edellisenä vuonna tuominnut ehdottomaan vankeuteen. Korkeimmasta oikeudesta juttu palautui hovioikeuteen, joka piti voimassa käräjäoikeuden vankeustuomion kevennettynä ja tuomitsi Soilan vuonna 2012 vuoden ehdolliseen vankeuteen törkeästä kätkemisrikoksesta. Soila toimii nykyisin tanskalaisen Aller-mediayhtiön omistaman Aller Studios Oy:n toimitusjohtajana ja vastaavana tuottajana. Hänen viimeisimpiä tuotantojaan ovat *Katiska*(kaudet 1. ja 2.), Sofia Belórfista kertova *Sofian salaisuudet* (kaudet 1. ja 2.), *Lahko*, *[[Peter Nygård]] – naamion takana* ja *Pako – [[Janne Tranberg|Janne "Nacci" Tranbergin tarina]]* .

## Lähteet
Tilémachos Chytíris

**Tilémachos Chytíris** (, s. 30. elokuuta 1945 Korfu, Kreikka) on kreikkalainen PASOK-puolueen poliitikko ja runoilija, joka on tehnyt kansainvälistä uraa. Hän opiskeli Pisassa ja Firenzessä, Italiassa. 

Chytíris työskenteli vuosina 1982–1984 Bukarestin suurlähetystössä ja vuosina 1984–1987 Lontoon suurlähetystössä. Hän on ollut PASOKin keskuskomitean jäsen vuodesta 1990. 

Chytíris on julkaissut kuusi runokokoelmaa, joista uusin *Kítrini Skóni* ilmestyi vuonna 2006. Hänen puolisonsa on laulajatar María Farantoúri ja heillä on vuonna 1985 syntynyt poika, Stéfanos.

## Runoteokset

* *Poiímata ek promelétis* (Ποιήματα εκ προμελέτης, 1968–1972)
* *Théma* (Θέμα, 1972–1977)
* *Tópoi Néoi* (Τόποι Νέοι, 1982–1984)
* *San Na Synévi* (Σαν Να Συνέβη, 1984–1986)
* *Kalokaíri* (Καλοκαίρι, 2001)
* *Kítrini Skóni* (Κίτρινη Σκόνη, 2006)

## Lähteet

## Aiheesta muualla
* Viralliset sivut
Filmfare Awards 2014

**Filmfare Awards 2014** oli 31. tammikuuta 2015 Mumbaissa pidetty tilaisuus, jossa palkittiin vuoden 2014 parhaat hindinkieliset elokuvat. Se oli 60:s Filmfare Awards -tilaisuus.

## Palkintojen voittajat ja ehdokkaat
### Meriittipalkinnot

### Kriitikkopalkinnot

### Tekniset palkinnot

### Erikoispalkinnot

## Eniten voittoja ja ehdokkuuksia saaneet elokuvat

* **12 ehdokkuutta:** *[[Queen (elokuva)|Queen]]*
* **9 ehdokkuutta:** *[[Haider (elokuva)|Haider]]*
* **8 ehdokkuutta:** *[[Mardaani]]*, *[[PK (elokuva)|PK]]*
* **7 ehdokkuutta:** *[[2 States]]*
* **5 ehdokkuutta:** *[[Dedh Ishqiya]]*, *[[Finding Fanny]]*, *[[Ugly (elokuva)|Ugly]]*
* **3 ehdokkuutta:** *[[Bang Bang!]]*, *[[Ek Villain]]*, *[[Highway (vuoden 2014 elokuva)|Highway]]*, *[[Kick (vuoden 2014 elokuva)|Kick]]*, *[[Mary Kom (elokuva)|Mary Kom]]*

* **6 voittoa:** *[[Queen (elokuva)|Queen]]*
* **5 voittoa:** *[[Haider (elokuva)|Haider]]*
* **3 voittoa:** *[[Ankhon Dekhi]]*
* **2 voittoa:** *[[2 States]]*, *[[PK (elokuva)|PK]]*

## Lähteet
Romain Alessandrini

**Romain Alessandrini** (s. 3. huhtikuuta 1989 Marseille) on ranskalainen jalkapalloilija, joka edustaa Major League Soccerissa pelaavaa Los Angeles Galaxya. Vasenjalkainen Alessandrini on pelipaikaltaan vasen laitahyökkääjä.

## Seurajoukkueura
Alessandrini aloitti ammattilaisuransa Nationalin eli kolmanneksi korkeimman sarjatason FC Gueugnonissa vuonna 2009. Hän edusti seuraa vuodet 2009–2010, jolloin hän pelasi 33 ottelua ja teki kuusi maalia. Kesällä 2010 Alessandrini siirtyi Ligue 2:n Clermont Footiin. Hän pelasi Ligue 2:ssa kaksi kautta pelaten 68 ottelua, joissa syntyi 22 maalia. Molemmilla Clermont-kausillaan Alessandrini valittiin Ligue 2:n tähdistökentälliseen. Kesällä 2012 Alessandrini siirtyi Ligue 1:n Stade Rennaisiin. Hän teki seuran paidassa pääsarjadebyyttinsä elokuussa 2012 Girondins de Bordeauxia vastaan ja avausmaali liigassa syntyi seuraavalla kierroksella SC Bastiaa vastaan. Alessandrini pelasi Rennesissä kahden kauden aikana 49 ottelua ja teki 16 maalia. Kesällä 2014 hän siirtyi toiseen Ligue 1 -seura Olympique de Marseilleen. Marseillen paidassa Alessandrini debytoi liigassa heti avauskierroksella SC Bastiaa vastaan ja avausmaalinsa seuralle hän teki syyskuussa 2014 vanhaa seuraansa Rennesiä vastaan.

## Lähteet
*
Terrorismin vastainen sota Jemenissä

**Terrorismin vastainen sota Jemenissä** on Jemenin sisäinen konflikti, jossa terroristijärjestö Al-Qaida on saanut laajoja alueita Jemenistä haltuunsa. Jemen on yhdessä Yhdysvaltojen kanssa taistellut Al-Qaidaa vastaan omalla maaperällään vuodesta 2000 lähtien. Konfliktin tunnuspiirteitä on Yhdysvaltojen maahan tekemät lennokki-iskut.

## Historia
Ensimmäiset viitteet Al-Qaidan toiminnasta Jemenissä oli USS Colen pommi-isku vuonna 2000 Adenissa. Jemenin heikko keskushallinto ja maan keskiosan syrjäiset vuoristoalueet mahdollistivat Al-Qaidan koulutusleirien ja tukikohtien perustamisen, ja sinne siirtyi järjestön jäseniä Afganistanista ja Pakistanista. Myöhemmin alueelle perustettiin Al-Qaidan oma alayksikkö Arabian niemimaan al-Qaida.

Yhdysvallat aloitti lennokki-iskut Jemeniin vuonna 2002. Iskut ovat kansainvälisen oikeuden silmissä ongelmallisia, ja niissä on saanut surmansa useita siviilejä. Yhdysvallat antaa Jemenille myös rahallista tukea, varusteita ja sotilaiden koulutusta. Vastalauseena Al-Qaida on iskenyt jemeniläisiin kohteisiin. Konflikti laantui kiihtyäkseen uudelleen vuonna 2006 kun joukko Al-Qaida johtajia pakeni jemeniläisestä vankilasta ja he alkoivat johtaa maansisäisiä operaatoita.

Jemenin vallankumousta seuranneen valtatyhjiön jälkeen Al-Qaida ja sen perustama Ansar al-Sharia ovat ottaneet laajempia alueita haltuunsa. Jemenin ja Yhdysvaltojen yhteinen sotilasoperaatio on valloittanut osan alueista takaisin vuoden 2012 jälkeen, mutta islamistijärjestöt hallitsevat edelleen alueita jopa viiden maakunnan alueella. Operaation alun jälkeen terroristit muun muassa räjäyttivät Jemenin pääöljyputken ja tekivät Jemenin historian tuhoisimman pommi-iskun Sanaassa.

Hallituksen terrorismin vastaiset toimet lamaantuivat huthikapinallisten vallattua Sanaan syyskuussa 2014, mikä katkaisi myös yhteistyön Yhdysvaltojen kanssa. Tammikuussa 2015 Yhdysvallat ilmoitti kokonaan keskeyttävänsä lennokki-iskut Jemeniin puutteellisen tiedustelun ja tuen vuoksi.

Al-Qaida on ilmoittanut kannattavansa Etelä-Jemenin separatisteja, mutta ryhmät eivät tee yhteistyötä.

## Lähteet
Osmo Lappo

**Osmo Tapio Lappo**, vuoteen 1951 *Lehtonen* (s. 6. joulukuuta 1927 Helsinki) on suomalainen arkkitehti ja vuodesta 1967 Teknillisen korkeakoulun arkkitehtuurin professori. Hänen suunnitelmiinsa kuuluu muun muassa Kajaanin, Säkylän ja Vekaranjärven varuskunnat sekä Niittykummun asuinalue (1962–1965), Kulosaaren Yhteiskoulun laajennus (1966), Leppävaaran uimahalli (1969) ja Vammalan Sylvään koulu (1973).

## Lähteet
Tomasz Zieliński

**Tomasz Bernard Zieliński** (s. 29. lokakuuta 1990 Nakło nad Notecią) on puolalainen painonnostaja. Seuratasolla Zieliński edustaa Tarpan Mrocza -seuraa. Hän kilpailee 94-kiloisten sarjassa.

Zielińskin suurin saavutus on EM-hopea vuoden 2014 EM-kilpailuista Tel Avivista. Hän osallistui myös vuoden 2012 kesäolympialaisiin Lontoossa. Noissa kisoissa hän oli 94-kiloisissa yhdeksäs. 

Zielińskin isoveli Adrian Zieliński on myös painonnostaja. Pääosin 85-kiloisissa kilpaileva vanhempi Zieliński on olympiavoittaja, maailmanmestari ja Euroopan-mestari. Hänen EM-kultansa normaalia suuremmasta painoluokasta vuodelta 2014 tuli samasta kilpailusta, josta Tomasz Zieliński voitti hopeaa.

## Lähteet
* http://www.sports-reference.com/olympics/athletes/zi/tomasz-zielinski-1.html
Zieliński

**Zieliński** (feminiini **Zielińska**) on puolalainen sukunimi. Se on muun muassa seuraavien henkilöiden sukunimi:

*Adrian Zieliński (s. 1989), puolalainen painonnostaja
*Andrzej Zieliński (1936–2021), puolalainen pikajuoksija
*Jacek Zieliński (s. 1961), puolalainen jalkapalloilija ja valmentaja
*Jacek Zieliński (s. 1967), puolalainen jalkapalloilija
*Lidia Zielińska (s. 1953), puolalainen säveltäjä
*Łukasz Zieliński (s. 1976), puolalainen laulaja-lauluntekijä
*Paul Zielinski (1911–1966), saksalainen jalkapalloilija
*Piotr Zieliński (s. 1994), puolalainen jalkapalloilija
*Tomasz Zieliński (s. 1990), puolalainen painonnostaja
*Włodzimierz Zieliński (s. 1955), puolalainen käsipalloilija.
Shower

**Shower** on yhdysvaltalaisartisti Becky G:n kappale hänen tulevalta studioalbumilta. Sen julkaisivat Kemosabe Records ja RCA Records nauhoitteen johdantosinglenä 23. huhtikuuta 2014. Kappaleen sanoittivat Becky G, Dr. Luke, Cirkut ja Rock City, samalla kun tuotannosta vastasivat Dr. Luke ja Cirkut. Se on Beckyn ensimmäinen listan kahdenkymmenen parhaan joukkoon päässyt single Yhdysvalloissa. Kappaleen virallinen remix-versio sisältää yhdysvaltalaisräppäri Tygan.

## Lähteet
Gabriel Lima

**Gabriel Lima de Oliveira** (s. 19. elokuuta 1987 São Paulo, Brasilia) on brasilialaissyntyinen italialainen futsalpelaaja. Lima edustaa ElPozo Murcia FS:ää ja Italian futsalmaajoukkuetta. Hän on 171 senttimetriä pitkä ja painaa 68 kilogrammaa.

MM-kilpailuista Limalla on yksi pronssi, vuodelta 2012 Thaimaasta. EM-kilpailuista Lima on saavuttanut kultaa vuodelta 2014 ja pronssia vuodelta 2012. Vuoden 2014 kisoissa hänet valittiin myös koko turnauksen parhaaksi pelaajaksi. Lima on pelannut Italian maajoukkuessa vuodesta 2009 asti ja on nykyisin myös joukkueen kapteeni. Vuodet 2004-2008 hän edusti Italian alle 21-vuotiaiden maajoukkuetta, jonka riveissä hän voitti hopeaa vuoden 2008 EM-kilpailuissa. Lima oli noiden kisojen paras maalintekijä yhdeksällä osumallaan.

Seuratasolla Gabriel Lima on edustanut Espanjan pääsarjan ElPozo Murciaa vuodesta 2014 asti. Sitä ennen hän edusti kotimaassaan Asti Calciota vuodet 2009-2014, jonka riveissä hän voitti Italian cupin kaudella 2011-2012. Kaudella 2008-2009 Lima voitti Italian cupin Arzignano Grifon kanssa. 

## Lähteet
* http://www.fifa.com/worldfootball/statisticsandrecords/players/player=362473/index.html 
* http://www.uefa.com/futsaleuro/news/newsid=2194201.html
Ágios Stéfanos (Attika)

**Ágios Stéfanos** () on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Αγίου Στεφάνου, *Dimotikí Enótita Agíou Stefánou*) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnallisyksikön väkiluku on 10&nbsp;015 ja varsinaisen Ágios Stéfanoksen kaupungin väkiluku 9&nbsp;892 (vuonna 2011). Ágios Stéfanos on Diónysoksen kunnan kuntakeskus.

Ágios Stéfanos sijaitsee noin 21 kilometriä Ateenan keskustasta koilliseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ánoixin, Drosián, Kryonérin, Rodópolin ja Stamátan kanssa, jolloin se muuttui uuden kunnan kunnallisyksiköksi. Kaupunki on nimetty Pyhän Stefanoksen mukaan.

## Kunnallisyksikön osat

Ágios Stéfanoksen kunnallisyksikkö muodostuu seuraavista kylistä, kaupungeista tai muista asutuksista:

## Lähteet

## Aiheesta muualla
Say Something

**Say Something** on yhdysvaltalaisen popduon A Great Big Worldin kappale, joka julkaistiin ensimmäisenä singlenä duon *[[Is There Anybody Out There?]]* -debyyttialbumilta. Alun perin kappale julkaistiin yhtyeen jäsenen Ian Axelin sooloalbumin *This Is the New Year* singlenä. Duon singlenä sen julkaisi Epic Records 3. syyskuuta 2013. Kun kappaletta oli käytetty *[[Tanssi jos osaat]]* -televisiosarjassa, se herätti laulaja Christina Aguileran huomion, ja tämä halusi duetoida A Great Big Worldin kanssa kappaleella. Pian tämän jälkeen duo uudelleennauhoitti kappaleen Aguileran kanssa, ja uusi versio julkaistiin 4. marraskuuta 2013.

Ian Axelin, Chad Vaccarinon ja Mike Campbellin kirjoittama "Say Something" on hidastempoinen indie pop -pianoballadi, joka kertoo erosta, jossa rakastajaa pyydetään sanomaan jotain, joka saisi suunnitelmat muuttumaan. Toisessa versiossa Aguilera esittää rakastajan haamua, jolle kappale on osoitettu. Kappaletta kehuttiin sen voimakkaista sanoista, emotionaalisesta sävellyksestä sekä Aguileran laulusta.

"Say Something" ei myynyt kovin hyvin ennen kuin uudelleennauhoitettu versio tuli saataville. Se debytoi Billboard Hot 100 -listan sijalla 16 sen jälkeen, kun A Great Big World ja Aguilera esittivät kappaleen TV-ohjelmassa *[[The Voice (Yhdysvallat)|The Voice]]*. Korkeimmillaan kappale onnistui pääsemään listan sijalle neljä. Kappale saavutti listan kärjen Australiassa, Belgiassa ja Kanadassa. Kappaleeseen liittyvä musiikkivideo julkaistiin 19. marraskuuta 2013. Se sisältää trion laulamassa ihmisinä, jotka "esittävät sydämensärkeviä sanoja". Kappaleen mainostamiseksi A Great Big World esitti "Say Somethingin" vuoden 2013 American Music Awards -palkintogaalassa yhdessä Aguileran kanssa. Kappale palkittiin vuoden 2015 Grammy-gaalassa kategoriassa "Paras popduon/yhtyeen esitys".

Syyskuuhun 2014 mennessä singleä oli myyty Yhdysvalloissa digitaalisesti yli 3,8 miljoonaa kappaletta.

## Lähteet
Riman alta ja ohi maalin – Suomi-iskelmän hurjimmat harhalaakit

**Riman alta ja ohi maalin – Suomi-iskelmän hurjimmat harhalaakit** on 13. maaliskuuta 2015 julkaistu tuplakokoelma. Kokoelma esittelee 49 suomalaista iskelmälevytystä vuosilta 1972–1993. Artisteina kuullaan arvostettujen iskelmälaulajien lisäksi myös eri yhteyksistä tunnetuksi tulleita julkisuuden henkilöitä. Albumi debytoi Suomen virallisen listan sijalla 20.

Kokoelmaa koostaessa päähuomion kohteena ovat olleet sellaiset camp-arvoa omaavat iskelmät, joita ei ole aiemmin julkaistu CD:llä ja joista monet ovat myös jo vuosien myötä unohtuneet suurelta yleisöltä. Yli puolia levyn kappaleista ei ole julkaistu aiemmin CD-muodossa.

Levyn mukana tulee 16-sivuinen kansibooklet, joka sisältää esittelyn jokaisesta kokoelman esityksestä.

## Kappaleet
### CD 1

### CD 2

## Lähteet
Chrysoúpoli

**Chrysoúpoli** (; ) on Kreikan kaupunki sekä samanniminen Néstoksen kunnan kunnallisyksikkö (Δημοτική Ενότητα Χρυσούπολης, *Dimotikí Enótita Chrysoúpolis*) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 16&nbsp;004 ja varsinaisen Chrysoúpolin kaupungin väkiluku 8&nbsp;885 (vuonna 2011). Chrysoúpoli on Néstoksen kunnan kuntakeskus.

Chrysoúpoli, suomeksi ”Kultakaupunki”, tunnettiin osmanivallan aikana nimellä *Sarışaban*. Nykyinen nimi on virheellinen tulkinta tämän nimen merkityksestä. Kaupunki sijaitsee noin 24 kilometriä Kaválasta itäkoilliseen ja noin 22 kilometriä Xánthista lounaaseen. Kaupungin lähellä sijaitsee Kaválan kansainvälinen lentoasema.

Chrysoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néstoksen kunnaksi yhdessä Keramotín ja Oreinón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Chrysoúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Maithripala Sirisena

**Pallewatte Gamaralalage Maithripala Yapa Sirisena** (s. 3. syyskuuta 1951) on srilankalainen poliitikko, joka toimi maansa presidenttinä vuosina 2015–2019. Ennen valintaansa presidentiksi hän oli toiminut useissa ministerin viroissa ja kansanedustajana vuodesta 1989.

Sirisena voitti presidentinvaalissa 2015 vastaehdokkaana olleen edellisen presidentin Mahinda Rajapaksan niukasti. Ennen vaaleja Rajapaksa oli vangituttanut vuoden 2010 vastaehdokkaansa. Sirisena erosi hallitsevasta puolueesta ja lähti vaaleihin opposition ehdokkaana. Hän lupasi rajoittaa presidentin valtaoikeuksia, uudistaa perustuslakia ja vähentää hallinnon korruptiota.

Heti valintansa jälkeen Sirisena ilmoitti puolustavansa lehdistönvapautta ja kutsui toisinajattelijoita palaamaan kotiin.

## Lähteet

## Aiheesta muualla
Eleftheroúpoli

**Eleftheroúpoli** (; ) on Kreikan kaupunki sekä samanniminen Pangaíon kunnan kunnallisyksikkö (Δημοτική Ενότητα Ελευθερούπολης, *Dimotikí Enótita Eleftheroúpolis*) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 9&nbsp;492 ja varsinaisen Eleftheroúpolin kaupungin väkiluku 4&nbsp;360 (vuonna 2011). Eleftheroúpoli on Pangaíon kunnan kuntakeskus.

Eleftheroúpoli, suomeksi ”Vapaiden kaupunki”, tunnettiin vuoteen 1929 saakka nimellä *Právi* (Πράβι). Nykyinen nimi viittaa alueen vapauttamiseen turkkilaisten vallasta. Kaupunki sijaitsee noin 13 kilometriä Kaválasta länsilounaaseen. Eleftheroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheréen, Orfánin ja Piereíin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Eleftheroúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Osmo Lares

**Osmo Juhani Lares** (30. syyskuuta 1926 Tampere – 7. toukokuuta 2025 Helsinki) oli suomalainen diplomaatti. Hän oli koulutukseltaan lainopin kandidaatti. Hän oli suurlähettiläs Tokiossa 1972–1978, ulkoministeriön oikeudellisen osaston päällikkö 1978–1983 sekä suurlähettiläs Canberrassa (Australia) 1983–1987 ja Haagissa (Alankomaat) 1987–1989.

## Lähteet
Filippiáda

**Filippiáda** (; ) on Kreikan kaupunki sekä samanniminen Ziróksen kunnan kunnallisyksikkö (Δημοτική Ενότητα Φιλιππιάδος, *Dimotikí Enótita Filippiádos*) ja entinen itsenäinen kunta. Se sijaitsee Prévezan alueyksikössä Epeiroksen alueella. Koko kunnallisyksikön väkiluku on 8&nbsp;106 ja varsinaisen Filippiádan kaupungin väkiluku 4&nbsp;619 (vuonna 2011). Filippiáda on Ziróksen kunnan kuntakeskus.

Filippiáda sijaitsee noin 10 kilometriä Ártasta luoteeseen ja noin 30 kilometriä Prévezasta koilliseen. Sen alueella sijaitsivat antiikin aikaiset kaupungit Kharadron ja Boukhetion (bysanttilaisena aikana Rogoi). Filippiáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ziróksen kunnaksi yhdessä Anógeion, Kranéan ja Thesprotikón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Filippiádan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Kalpáki

**Kalpáki** (; ) on Kreikan kylä sekä samanniminen Pogónin kunnan kunnallisyksikkö (Δημοτική Ενότητα Καλπακίου, *Dimotikí Enótita Kalpakíou*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 1&nbsp;719 ja varsinaisen Kalpákin kylän väkiluku 625 (vuonna 2011). Kalpáki on Pogónin kunnan kuntakeskus.

Kalpáki sijaitsee noin 30 kilometriä Ioánninasta luoteeseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Kalamáksen, Áno Pogónin, Delvinákin, Lávdanin ja Pogonianín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kalpákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Bartender (Lady Antebellumin kappale)

**Bartender** on yhdysvaltalaisen countrymusiikkitrio Lady Antebellumin kappale. Yhtyeen jäsenten eli Dave Haywoodin, Charles Kelleyn sekä Hilary Scottin yhdessä Rodney Clawsonin kanssa sanoittaman sekä Nathan Chapmanin tuottaman kappaleen julkaisi Capitol Records Nashville countryradioissa yhtyeen kuudennen, 747-studioalbumin johdantosinglenä 12. toukokuuta . Se julkaistiin iTunesissa viikkoa myöhemmin 19. toukokuuta 2014. Ensimmäisellä radioviikollaan "Bartender" oli viikon toiseksi soitetuin kappale heti Brantley Gilbertin, Justin Mooren sekä Thomas Rhettin Small Town Throwdownin jälkeen.

## Lähteet
Paramythiá

**Paramythiá** () on Kreikan kaupunki sekä samanniminen Soúlin kunnan kunnallisyksikkö (Δημοτική Ενότητα Παραμυθιάς, *Dimotikí Enótita Paramythiás*) ja entinen itsenäinen kunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 7&nbsp;459 ja varsinaisen Paramythián kaupungin väkiluku 2&nbsp;363 (vuonna 2011). Paramythiá on Soúlin kunnan kuntakeskus.

Paramythián kaupunki sijaitsee Paramythiá-vuorten alarinteessä linnuntietä noin 37 kilometriä lounaaseen Ioánninasta ja noin 22 kilometriä itään Igoumenítsasta. Paramythián nimi (suomeksi ”Lohduttaja”) viittaa Neitsyt Mariaan. Bysanttilaisena aikana se tunnettiin myös nimellä *Ágios Donátos* (Άγιος Δονάτος) paikallisen pyhän, Pyhän Donatoksen mukaan.

Paramythiá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Soúlin kuntaan yhdessä Achérontaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Paramythián kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Paramythia on line
Michal Jordán

**Michal Jordán** (s. 17. heinäkuuta 1990 Praha, Tšekkoslovakia) on tšekkiläinen jääkiekkopuolustaja, joka pelaa SM-liigajoukkue Pelicansissa. Hän toimii joukkueen varakapteenina. Hän on pelannut urallaan myös 79 NHL-ottelua Carolina Hurricanesissa tehopistein 3+4=7.

## Ura
Ennen ammattilaiseksi siirtymistä Jordán pelasi juniorikiekkoa OHL-joukkue Plymouth Whalersissa. Hän on Carolina Hurricanesin neljännen kierroksen varaus . Jordán edusti Carolinan organisaatiota kuusi kautta. Kaudella 2016–2017 hän pelasi KHL-joukkue Ak Bars Kazanissa 27 ottelua. Toukokuussa 2017 hän teki Amur Khabarovskin kanssa kahden vuoden sopimuksen.

Kaudeksi 2023–2024 Jordán siirtyi kaksivuotisella sopimuksella SM-liigajoukkue Pelicansiin. Hänet nimettiin joukkueen varakapteeniksi.

## Saavutukset
* Valittiin vuoden 2008 alle 18-vuotiaiden 1. divisioonan maailmanmestaruuskilpailujen parhaaksi puolustajaksi.

## Tilastot

## Lähteet

*
*
*

### Viitteet
Dilemma (kappale)

**Dilemma** on yhdysvaltalaisräppäri Nellyn kappale, jolla vierailee yhdysvaltalainen R&B-laulaja Kelly Rowland. Se julkaistiin Nellyn toisen, Nellyville-studioalbumin kolmantena singlenä sekä Rowlandin Simply Deep-debyyttisooloalbumin ensimmäisenä singlenä 25. kesäkuuta 2002.  Kappale pääsi listan kärkeen kymmenessä valtiossa, mukaan lukien Isossa-Britanniassa, Yhdysvalloissa ja Australiassa.

Billboard-aikakauslehden Hot 100-listan 55-vuotisjuhlakyselyssä kappale sijoittui kaikkien aikojen Hot 100-kappaleiden listan 75. sijalle, samalla kun se pääsi vuoden 2009 lopussa Billboard Hot 100 Songs of Decade-listan sijalle 11. Kappale voitti Grammy-palkinnon 45:ssä Grammy-palkintogaalassa kategoriassa "Paras rap/lauluduetto". "Dilemma" sai yhteensä kuusitoista eri palkintoa. Kappale on mukana pelissä Karaoke Revolution Presents: American Idol.

## Lähteet
Aliona Moon

**Aliona Moon** (oik. **Aliona Munteanu**, s. 25. toukokuuta 1989 Chișinău) on moldovalainen laulaja, joka edusti maataan vuoden 2013 Eurovision laulukilpailussa kappaleella ”O mie” ja sijoittui 11:nneksi.

Aliona Moonin ura käynnistyi jo nuorena hänen sijoituttuaan kolmanneksi moldovalaisessa kykyjenetsintäkilpailussa *Fabrica de Staruri 2*. Kilpailun jälkeen hän perusti parin kilpailutoverinsa kanssa yhtyeen nimeltä Thumbs Up. Yhtye ei kuitenkaan ehtinyt olla kauan koossa, sillä jäsenet lähtivät eri teille jo vuonna 2011.

Aliona Moon esiintyi Eurovision laulukilpailussa jo vuonna 2012 Moldovaa edustaneen Pasha Parfenyn taustalaulajana. Tällöin Moldova sijoittui semifinaalissa viidenneksi ja finaalissa lopulta 11:nneksi. Aliona Moonin ja Pasha Parfenyn yhteistyö jatkui seuraavana vuonna, jolloin Moon pääsi Moldovan edustajaksi Parfenyn säveltämällä kappaleella ”O mie”. Parfeny myös soitti pianoa kilpailuesityksessä. Kappale sijoittui semifinaalissa neljänneksi ja finaalissa sijalle 11.

## Lähteet
* eurovision.tv

## Aiheesta muualla
Péta

**Péta** () on Kreikan kylä sekä samanniminen Nikólaos Skoufáksen kunnan kunnallisyksikkö (Δημοτική Ενότητα Πέτα, *Dimotikí Enótita Péta*) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 4&nbsp;781 ja varsinaisen Pétan kylän väkiluku 1&nbsp;563 (vuonna 2011). Péta on Nikólaos Skoufáksen kunnan kuntakeskus.

Péta sijaitsee noin neljä kilometriä Ártasta itäkoilliseen. Vuonna 1822 kylän lähellä käytiin Pétan taistelu, joka oli osa Kreikan vapaussotaa. Péta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Árachthoksen, Komménon ja Kompotín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pétan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Beau Schmitz

**Beau Schmitz** (s. 16. maaliskuuta 1991) on yhdysvaltalainen jääkiekkoilija, joka pelaa Carolina Hurricanesin organisaatiossa. 

Schmitz harjoitteli kauden 2007–2008 aikana USA Hockey National Team Development Programin kanssa ja oli mukana voittamassa hopeaa Yhdysvaltojen paidassa vuoden 2008 World U-17 Hockey Challengessa. Tämän jälkeen hän liittyi hänet ensimmäisellä kierroksella 19. pelaajana varanneeseen OHL-joukkue Plymouth Whalersiin. Hän pelasi joukkueessa vuodesta 2008 vuoteen 2012. Kaudella 2011–2012 hänet nimettiin OHL:n kolmanteen tähdistöön. 

23. huhtikuuta 2012 NHL-joukkue Carolina Hurricanes kiinnitti Schmitzin joukkueeseensa kolmen vuoden tulokassopimuksella. Hän aloitti ammattilaistasolla ECHL:ssä Florida Everbladesin riveissä. AHL:n puolella hän pelasi Charlotte Checkersissä 21 ottelun verran kauden 2012–2013 aikana. 

## Saavutukset
* hopeaa World U-17 Hockey Challengessa vuonna 2008.
* valittiin OHL:n kolmanteen tähdistöön kaudella 2011–2012.
Sean Gelael

**Sean Gelael** (s. 1. marraskuuta 1996 Jakarta, Indonesia) on indonesialainen rata-autoilija.

## Ura
Gelael aloitti uransa karting-sarjoissa. Vuonna 2012 Gelael aloitti kilpauransa Formula Pilota China -sarjassa voittaen yhden kilpailun ja sijoittuen sarjan neljänneksi. Samana vuonna hän ajoi muutamia kilpailuja Formula Abarth -sarjassa. Vuonna 2013 Gelael siirtyi Euroopan Formula 3 -sarjaan, mutta ei saavuttanut pisteitä. Samana vuonna hän kilpaili Britannian Formula 3 -sarjassa saavuttaen kolme palkintosijaa ja sijoittuen sarjan kahdeksanneksi. Vuonna 2014 Gelael jatkoi Euroopan F3 -sarjassa ja saavutti 25 pistettä sijoittuen sarjan 18:nneksi.

Vuonna 2015 Gelael kilpaili Formula Renault 3.5 -sarjassa saavuttaen seitsemän pistettä. Samana vuonna hän siirtyi loppukaudeksi ajamaan GP2-sarjaa Carlin-tallissa. Hän ei saavuttanut pisteitä. Vuonna 2016 Gelael ajoi täyden kauden GP2:ssa siirtyen Campos Racing -talliin. Gelael keräsi 24 pistettä ollen parhaimmillaan toinen Itävallan pitkässä kilpailussa. 

Vuonna 2016 Gelael osallistui ensimmäistä kertaa FIA World Endurance Championship -sarjaan.

Vuonna 2017 Gelael jatkoi Formula 2:ssa Arden-tallin kuljettajana, hän toimi myös Toro Rosson testi- ja varakuljettajana.

### Formula 1 -ura
Gelael toimi kaudella  Toro Rosson testi- ja varakuljettajana, ja hän pääsi ajamaan Singaporessa perjantain vapaissa harjoituksissa.

## Tulokset
### Formula 1 -tulokset

### GP2-tulokset

### Formula 2 -tulokset

### FIA World Endurance Championship -tulokset

## Lähteet
Peta (täsmennyssivu)

**Peta** voi viitata seuraaviin:

* peta, SI-järjestelmän kerrannaisyksikön etuliite
* Péta, kylä ja entinen kunta Ártan alueyksikössä Epeiroksen alueella Kreikassa
* People for the Ethical Treatment of Animals (PETA), eläinten oikeuksia puolustava järjestö
Prámanta

**Prámanta** (; myös *Prámanda*) on Kreikan kylä sekä samanniminen Vóreia Tzoumérkan kunnan kunnallisyksikkö (Δημοτική Ενότητα Πραμάντων, *Dimotikí Enótita Pramánton*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 1&nbsp;774 ja varsinaisen Prámantan kylän väkiluku 1&nbsp;137 (vuonna 2011). Prámanta on Vóreia Tzoumérkan kunnan kuntakeskus.

Prámantan kylä sijaitsee Athamaniká- eli Tzoumérka-vuorilla noin 900 metrin korkeudessa. Prámanta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Kalaríteen, Katsanochórian, Matsoúkin, Syrrákon, Tzoumérkan ja Vathýpedon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Prámantan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Psychikó

**Psychikó** (; ) on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Ψυχικού, *Dimotikí Enótita Psychikoú*) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 9&nbsp;529 (vuonna 2011). Psychikó on Filothéi-Psychikón kunnan kuntakeskus.

Psychikó sijaitsee noin viisi kilometriä Ateenan keskustasta koilliseen ja se on Ateenan esikaupunkialuetta. Psychikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filothéi-Psychikón kunnaksi yhdessä Filothéin ja Néo Psychikón kanssa, jolloin se muuttui uuden kunnan kunnallisyksiköksi.

## Lähteet
Spáta

**Spáta** () eli **Spáta-Loútsa** (Σπάτα-Λούτσα) on Kreikan kaupunki sekä samanniminen Spáta-Artémidan kunnan kunnallisyksikkö (Δημοτική Ενότητα Σπάτων-Λούτσας, *Dimotikí Enótita Spáton-Loútsas*) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnallisyksikön väkiluku on 12&nbsp;333 ja varsinaisen Spátan kaupungin väkiluku 9&nbsp;198 (vuonna 2011).

Spáta sijaitsee noin 15 kilometriä Ateenan keskustasta itään ja noin neljä kilometriä Ateenan kansainvälisestä lentoasemasta luoteeseen. Lentokenttä sijaitsee pääosin Spátan alueella. Kaupungissa toimii myös muun muassa Attikan eläinpuisto.

Spáta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spáta-Artémidan kunnaksi yhdessä Artémidan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Spátan kunnallisyksikkö muodostuu seuraavista kylistä, kaupungeista tai muista asutuksista:

## Lähteet

## Aiheesta muualla
Spercheiáda

**Spercheiáda** (; ; myös *Sperchiáda*/*Sperchiás*) on Kreikan kaupunki sekä samanniminen Makrakómin kunnan kunnallisyksikkö (Δημοτική Ενότητα Σπερχειάδος, *Dimotikí Enótita Spercheiádos*) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 7&nbsp;680 ja varsinaisen Spercheiádan kaupungin väkiluku 2&nbsp;691 (vuonna 2011). Spercheiáda on Makrakómin kunnan kuntakeskus.

Spercheiádan kaupunki sijaitsee Keski-Kreikan pohjoisosissa kaupungille nimen antaneen Spercheiós-joen eteläpuolella. Spercheiáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Ágios Geórgios Tymfristoún ja Tymfristóksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Spercheiádan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet